APSTIPRINU:

 *P.Freidenfelds*

Dobeles Prāta sporta kluba

valdes priekšsēdētāja vietnieks

28.08.2019.

**Nolikums**

**58. Imanta Rudeņa piemiņas turnīram**

**64 un 100-lauciņu dambretē**

**Sacensību mērķi**

Piemiņas turnīru sarīko, lai:

* popularizētu dambretes spēli,
* saglabātu piemiņā Dobeles rajona dambretes sekcijas ilggadējo vadītāju un treneri Imantu Rudeni,
* sekmētu dambretistu meistarības izaugsmi.

**Organizatori**

Sacensības organizē Dobeles Prāta sporta klubs sadarbībā ar Dobeles novada pašvaldību, biedrību “Prāta laiks”

un Dobeles vidusskolu. Galvenais tiesnesis – Jānis Štāls, sekretārs – Uldis Varnevičs.

**Sacensību dalībnieki**

Imanta Rudeņa piemiņas turnīru rīko divās grupās: 1) 100 lauciņu dambretē bez dalības ierobežojumiem; 2) 64 lauciņu dambretē aicināti piedalīties 2005.gadā dzimuši un jaunāki dambretisti no Latvijas, Igaunijas un Lietuvas dambretes centriem.

**Laiks un vieta.**

Sacensības notiek sestdien, 2019.gada 28.septembrī no plkst.11.00 Dobeles vidusskolas zālē 3.stāvā, Dzirnavu ielā 4, Dobelē.

**Izcīņas kārtība.**

Atsevišķi turnīri 100 un 64 lauciņu dambretēs pēc FMJD noteikumiem: Šveices sistēma, 8 kārtas ar apdomas laiku uz partiju 10 min.+ 3sek. katram Izlozi un vietu noteikšanu veic datorprogramma DraughtsArbiter. Vienāda punktu skaita gadījumā vietas nosaka pēc:

* Solkofa koeficientu sistēmas (S-1, S-2);
* uzvaru skaita.

**Apbalvošana**

Ar Imanta Rudeņa piemiņas kausiem apbalvo uzvarētāju komandu jauniešu grupā (vērtē 4 labākos rezultātus no katra dambretes centra) un individuāli uzvarētājus dāmām un kungiem 100 lauciņu dambretes sacensībās. Ar kausiem un diplomiem apbalvo arī uzvarētājus zēniem un meitenēm vecuma grupās: 2005.-2007.g.dzim. un 2008.g.dzim. un jaunākus. Otro un trešo vietu ieguvēji visās grupās saņem diplomus un medaļas.

**Pieteikumi**

Iepriekšējie pieteikumi jānosūta Jānim Štālam uz e-pastu janis@pratalaiks.lv vai telefoniski (26434570) līdz 25. septembrim; ieradušos dalībnieku saraksti – sacensību dienā no plkst. 9.30-10.30.